Andrea Berg

Andrea Berg (echte namme: Andrea Ferber-Zellen, (Krefeld, 28 jannewaris 1966) is in bekende Dútske schlagersjongeres. Neffens Sony Music ferkocht hja mear as 16 miljoen platen en cd's en heart hja ta de kommersjeel meast suksesfolle sjongeressen fan Dútslân. 

 Wurkpaad 
Foardat Andrea Berg begûn te sjongen wurke hja as doktersassistint op 'e onkologyske ôfdieling fan in sikehûs.

De karriêre fan Berg begûn oan it begjin fan 'e jierren 1990 en krige bekendheid mei har album "Gefühle" (1995), dêr't de hit "Die Gefühle haben Schweigepflicht" op stie. Se hat in karakteristike stim en stiet bekend om emosjonele teksten. 

Yn 2001 ferskynde it album "Best of", dêr't mear as 2,5 miljoen eksimplaren fan ferkocht binne. Dêrmei is it ien fan 'e bêst ferkochte platen fan Dútslân. Yn Eastenryk waard it album sels seis kear platina en bleau it 670 wiken yn 'e listen fan 'e meast ferkochte platen stean. 

Sûnt har album "Machtlos" (2004) wiene al har albums tige suskesfol yn it Dútske taalgebiet. Se hellen allegear de top fan 'e Dútske hitlisten (sitewaasje 2024). Hja wûn ferskillende Echo- en Goldene Stimmgabel-prizen. 

Andrea Berg falt ek op fanwegen har enerzjike live-optredens en har ekstra-fagante ferskining op it poadium. Njonken de muzyk hat se in hotel yn Aspach. 

Bûten Dútslân, Eastenryk en Switserlân is Berg minder bekend, mar ûnder leafhawwers fan it Dútske repertoire is hja ek yn Skandinaavje, Belgje en Nederlân bekend.

 Diskografy 

 Jier Album Heechste posysje          1992 Du bist frei 49 40 - - - 1995 Gefühle 10 10 14 - 14 1997 Träume lügen nicht 71 - - - - 1998 Zwischen tausend Gefühlen 86 - - - - 1999 Weil ich verliebt bin - - - - - 2001 Wo liegt das Paradies 42 - - - - 2002 Nah am Feuer 18 26 - - - 2003 Machtlos 1 8 - - - 2004 Du 1 1 - - 33 2006 Splitternackt 1 1 - - 19 2008 Dezember Nacht 8 9 - - 95 2009 Zwischen Himmel & Erde 1 1 - - 9 2010 Schwerelos 1 1 - - 9 2011 Abenteuer 1 1 - 59 2 2013 Atlantis 1 1 5 27 1 2016 Seelenbeben 1 1 - - 1 2019 Mosaik 1 1 - - 1 2022 Ich würd's wieder tun 1 1 - - 2 2023 Weihnacht 1 3 - - 3 2024 Andrea Berg 1 1 - - 1

Kategory:Dútsk sjonger
Kategory:Schlagersjonger
Kategory:Persoan berne yn 1966